ai4bharat/Pralekha huggingface dataset:
பிரதமர் அலுவலகம்
தெலுங்கானா மாநிலம் வாரங்கலில் பல்வேறு திட்டங்களின் அடிக்கல் நாட்டு விழாவில் பிரதமர் ஆற்றிய உரையின் தமிழாக்கம்
தெலுங்கானா மாநில மக்களுக்கு எனது நல்வாழ்த்துகள்!
மாநில ஆளுநர் திருமதி தமிழிசை சௌந்தரராஜன் அவர்களே, மத்திய அமைச்சர்கள் திரு நிதின் கட்கரி அவர்களே, திரு ஜி. கிஷன் ரெட்டி அவர்களே, திரு சஞ்சய் அவர்களே, இதர பிரமுகர்களே, சகோதர, சகோதரிகளே! தெலுங்கானாவின் 9-வது நிறுவன தினம் சமீபத்தில் கொண்டாடப்பட்டது. தெலுங்கு மக்களின் திறன், இந்தியாவின் வலிமையை எப்போதுமே மேம்படுத்தி வந்துள்ளது. அதனால்தான் உலகளவில் ஐந்தாவது மிகப்பெரிய பொருளாதார சக்தியாக இந்தியா வளர்ச்சி பெறுவதில் தெலுங்கானா மாநிலம் முக்கிய பங்காற்றியுள்ளது. இங்கு வாய்ப்புகள் கொட்டிக் கிடக்கின்றன.
நண்பர்களே,
இன்றைய புதிய இந்தியா, இளைமையான இந்தியாவாகவும், முழு ஆற்றல் படைத்த இந்தியாவாகவும் திகழ்கிறது. 21-வது நூற்றாண்டின் மூன்றாவது தசாப்தத்தின்போது வெற்றிகரமாக இந்த பொற்காலத்தில் நாம் நுழைந்துள்ளோம். வேகமான வளர்ச்சியின் வாய்ப்புகள் நாட்டின் அனைத்துப் பகுதிகளையும் சென்றடைய வேண்டும். இத்தகைய வாய்ப்புகளை வலுப்படுத்துவதற்காக கடந்த 9 ஆண்டுகளில் தெலுங்கானாவின் வளர்ச்சி மற்றும் இணைப்பில் மத்திய அரசு சிறப்புக் கவனம் செலுத்தியுள்ளது. அந்த வகையில் இணைப்பு மற்றும் உற்பத்தி சம்பந்தமான ரூ. 6000 கோடி மதிப்பிலான திட்டங்களுக்கு இன்று அடிக்கல் நாட்டப்பட்டுள்ளது.
நண்பர்களே,
பழைய உள்கட்டமைப்புகளை அடிப்படையாகக் கொண்டு இந்தியாவின் வேகமான வளர்ச்சி சாத்தியமாகாது. எனவே அனைத்து வகையான உள்கட்டமைப்பு பணிகளும் மிகப்பெரிய அளவில் இதுவரை இல்லாத வேகத்தில் நடைபெறுகின்றன. தெலுங்கானாவில் இன்று ஏற்படுத்தப்படும் உள்கட்டமைப்புத் திட்டங்கள், மாநிலத்தின் தொழில்துறை மற்றும் சுற்றுலாவிற்கு பேருதவியாக இருக்கும். தெலுங்கானாவில் ஏராளமான பாரம்பரிய மையங்களும், ஆன்மீக தலங்களும் உள்ளன. இத்தகைய திட்டங்களால் இது போன்ற இடங்களுக்கு பயணிப்பது மேலும் வசதியாக இருக்கும். இங்கு செயல்படும் வேளாண் சம்பந்தமான தொழில்துறைகளும், கரீம்நகரின் கிரானைட் தொழில்துறையும் மத்திய அரசின் முயற்சிகளால் பெருமளவு பயனடையும். இது மட்டுமல்லாமல் இளைஞர்களுக்கு புதிய வேலைவாய்ப்புகள் உருவாக்கப்படுவதோடு, சுய வேலைவாய்ப்புகளும் அதிகரிக்கும்.
நண்பர்களே,
உற்பத்தி துறை நாட்டு இளைஞர்களுக்கு வேலைவாய்ப்புகளை வழங்கும் மற்றொரு முக்கிய ஊடகமாக செயல்படுகிறது. மேக் இன் இந்தியா திட்டம் மற்றொரு சிறந்த ஊடகம். நாட்டில் உற்பத்தியை ஊக்குவிப்பதற்காக உற்பத்தியுடன் கூடிய ஊக்குவிப்புத் திட்டத்தை நாங்கள் தொடங்கி இருக்கிறோம். இந்தத் திட்டத்தின் கீழ் தெலுங்கானாவில் 50க்கும் மேற்பட்ட திட்டங்கள் செயல்படுத்தப்பட்டு வருகின்றன. உற்பத்தியில், இந்திய ரயில்வே புதிய சாதனைகளைப் படைத்து வருகிறது. அனைவரின் முயற்சியோடு அனைவரின் வளர்ச்சி என்ற தாரக மந்திரத்தோடு தெலுங்கானாவை நாம் முன்னெடுத்துச் செல்ல வேண்டும். உங்கள் அனைவருக்கும் மீண்டும் ஒருமுறை நல்வாழ்த்துகளைத் தெரிவித்துக் கொள்கிறேன்.
மிக்க நன்றி!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
எரிசக்தி அமைச்சகம்
என்டிபிசி தாத்ரி தூய நிலகரி எரி ஆலையாக முயற்சி
உமிழ்வுகளுக்கான மத்திய சுற்றுச்சூழல் கடுப்பாட்டு வாரியத்தின் அனைத்து வழிமுறைகளுக்கு இணங்கி செயல்பட்டதால் என்டிபிசி தாத்ரி தூய நிலகரி எரி ஆலையாக மாற உள்ளது.
எடிபிசி வெளியிட்டுள்ள அறிக்கையில், மத்திய மின்துறை அமைச்சகமத்தின் கீழ் செயல்படும் தமது ஆலை, மத்திய சுற்றுச்சூழல் கட்டுப்பாட்டு வாரியத்தின் விதிமுறைகளுக்கு ஏற்ப ப்ளூ வாயு உமிழ்வு, நிமிட தனி துகள்கள் வடிவம் ஆகியவை மின்காந்த வாயு தூசி அகற்றும் சாதனத்தின் உயர் திறனுடன் மாசுக்கட்டுப்பாட்டு வாரியத்தின் விதிகளுக்கு ஏற்ப 4 எண்ணிக்கைகளும் மேற்கொள்ளப்பட்டன. என்று தெரிவிக்கப்பட்டுள்ளது. 
எஸ்ஓஎக்ஸ் உமிழ்வை குறைப்பதற்காக உலர் சோர்பண்ட் ஊசி முறை 210 மெகாவாட் யூனிட்களில் நாட்டிலேயே முதன் முறையாக நிர்மாணிக்கப்பட்டது. இது அமெரிக்காவின் யுனைடைட் கன்வேயர் கார்ப்பரேஷன் தொழில்நுட்ப உதவியுடன் இணைந்து மேற்கொள்ளப்பட்டது. இப்போது அனைத்து நான்கு பிரிவுகளும் உமிழ்வு முறைகளின் விதிகள் கடைபிடிக்கின்றன. ஜப்பானின் மிச்சுசிபி மின் பணிகளின் தொழில்நுட்பத்துடன் இணைந்து பெல் நிறுவனத்தால்490 மெகாவாட் பிரிவுகளில் எஃப்ஜிடி முறை அதி நவீன முறையில் அமல்படுத்தப்பட்டுள்ளது.
அனைத்து 210 மெகாவாட் பிரிவுகளும் ஏற்கனவே என்ஓஎக்ஸ் உமிழ்வு விதிகளுக்கு இணங்க செயல்படுகின்றன. 490 மெகாவாட்டைப் பொறுத்தவரை செப்பரேட்டட் ஓவர் ஃபையர் ஏர் முறை நிறுவபட்டுள்ளது. அனைத்து பிரிவுகளும் இப்போது என்ஓஎக்ஸ் உமிழ்வுக்காக அனைத்து முறைகளுக்கும் இணக்கமாக உள்ளன.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1665828
(Visitor Counter : 103
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 213.52 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 213.52 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.04 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 53,974 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.12 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.69 சதவீதமாக உள்ளது. கடந்த 24 மணி நேரத்தில் 7,034 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,38,80,464.
இந்தியாவில் கடந்த 24 மணி நேரத்தில் 5,910 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,27,313 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.73 கோடி  வாராந்திரத் தொற்று 2.51 சதவீதமாக உள்ளது. தினசரித் தொற்று விகிதம் 2.60 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1856712
சுகாதாரம் மற்றும் குடும்ப நலத்துறை அமைச்சகம்
மத்திய பிரதேசத்தின் ரேவாவில் உள்ள ஷியாம் ஷா அரசு மருத்துவக் கல்லூரியின் சிறப்புப் பிரிவை டாக்டர் ஹர்ஷ வர்தன் காணொளி வாயிலாகத் திறந்து வைத்தார்
இதன் மூலம் பிரதமர் திரு நரேந்திர மோடியின் வழிகாட்டுதலின் பேரில், மறைந்த பிரதமர் திரு அடல் பிகாரி வாஜ்பாயின் கனவு நினைவாகும்: டாக்டர் ஹர்ஷ வர்தன்
மத்திய சுகாதாரம் மற்றும் குடும்ப நலத்துறை அமைச்சர் டாக்டர் ஹர்ஷவர்தன், இணை அமைச்சர் திரு அஷ்வினி குமார் சௌபே மற்றும் மத்தியப் பிரதேச முதல்வர் திரு சிவராஜ் சிங் சவுகான் ஆகியோர் அம்மாநிலத்தின் ரேவாவில் உள்ள ஷ்யாம் ஷா அரசு மருத்துவக் கல்லூரியின் சிறப்புப் பிரிவைக் காணொளி வாயிலாக இன்று திறந்து வைத்தனர்.
மத்திய அரசின் பிரதான் மந்திரி சுரக்ஷா யோஜனா திட்டத்தின் கீழ் ரூபாய் 150 கோடி ரூபாய் செலவில், இந்த 200 படுக்கைகள் கொண்ட சிறப்புப் பிரிவு கட்டப்பட்டுள்ளது.
நரம்பியல், நரம்பியல் அறுவை சிகிச்சை, சிறுநீரகவியல், இருதயவியல் உள்ளிட்ட பல்வேறு துறைகள் இந்த சிறப்புப் பிரிவில் இடம் பெற்றுள்ளன.
நிகழ்ச்சியில் பேசிய அமைச்சர் டாக்டர் ஹர்ஷ வர்தன், சுகாதாரத் துறையில் இந்தியா தன்னிறைவை அடைவதற்கு இந்த சிறப்புப் பிரிவு உறுதுணையாக இருக்கும் என்று கூறினார்.
முன்னாள் பிரதமர் திரு அடல் பிகாரி வாஜ்பாய், 2003 ஆம் ஆண்டு தமது சுதந்திர தின விழா உரையில், பிரதான் மந்திரி சுரக்ஷா யோஜனா திட்டத்தின் கீழ் ஆறு எய்ம்ஸ் மருத்துவமனைகள் கட்டப்படும் என்று அறிவித்ததாக அமைச்சர் கூறினார். பிரதமர் திரு நரேந்திர மோடியின் வழிகாட்டுதலின் பேரில் மத்திய அரசு, குறைந்த விலையில் தரமான சுகாதார வசதிகளை அளிக்க உறுதிபூண்டுள்ளதாக அவர் தெரிவித்தார். நாட்டில் உள்ள எய்ம்ஸ் மருத்துவமனைகளின் எண்ணிக்கை 6-ல் இருந்து 22 ஆக உயர்ந்துள்ளது என்று குறிப்பிட்ட அமைச்சர் ஹர்ஷவர்தன், மேலும் 75 மருத்துவமனைகளை, எய்ம்ஸ் தரத்தில் உயர்த்த திட்டமிடப்பட்டிருப்பதாகக் கூறினார்.
கொவிட்-19க்கு எதிரான இந்தியா மேற்கொண்டு வரும் நடவடிக்கைகள் குறித்துப் பேசிய அமைச்சர், மத்திய அரசின் நோய் தடுப்பு முயற்சிகளினால் கொரோனாவால் பாதிக்கப்பட்டோரின் எண்ணிக்கை குறைந்து, குணமடைவோரின் எண்ணிக்கை அதிகரித்து வருவதாகத் தெரிவித்தார். மொத்த பரிசோதனையின் எண்ணிக்கை 8 கோடியை தாண்டியுள்ளது என்றார் அவர்.
பொது இடங்களில் முகக் கவசம் அணிவது, சமூக இடைவெளியைக் கடைப்பிடிப்பது, கைகளைச் சுத்தமாக வைத்துக் கொள்வது உள்ளிட்ட வழிமுறைகளை பொதுமக்கள் அனைவரும் தவறாமல் கடைப்பிடிக்க வேண்டும் என்று அமைச்சர் கேட்டுக்கொண்டார்.
மேலும் விவரங்களுக்கு இந்தச் செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1662360
-----
(Visitor Counter : 105
சிறப்பு சேவைகள் மற்றும் கட்டுரைகள்
ரூ 24.2 லட்சம் மதிப்புள்ள தங்கம் சென்னை விமான நிலைய சுங்க அதிகாரிகளால் பறிமுதல், ஒருவர் கைது
விமானம் மூலம் தங்கம் கடத்தி வரப்படுவதாக கிடைத்த உளவு தகவலை தொடர்ந்து, ஏர் அரேபியா விமானம் ஜி9-471 மூலம் சார்ஜாவில் இருந்து சென்னை வந்திறங்கிய திருவாரூரை சேர்ந்த கலையரசன் கருணாநிதி, 31, என்பவரை வெளியே செல்லும் வழியில் சுங்க அதிகாரிகள் இடைமறித்தனர்.
அவரை சோதனையிட்ட போது, அவரது உடலில் இருந்து 602 கிராம் எடை கொண்ட தங்க பசை நான்கு பொட்டலங்களில் கைப்பற்றப்பட்டது. அதில் இருந்து ரூ 24.2 லட்சம் மதிப்புடைய 495 கிராம் எடை கொண்ட 24 கேரட் தங்கம் எடுக்கப்பட்டு, பறிமுதல் செய்யப்பட்டது. அவர் கைது செய்யப்பட்டார்.
இது குறித்து மேற்கொண்டு விசாரணை நடந்து வருகிறது என்று செய்திக் குறிப்பு ஒன்றில் சென்னை சர்வதேச விமான நிலைய சுங்க ஆணையர் தெரிவித்துள்ளார்.
மனித வள மேம்பாட்டு அமைச்சகம்
3-வது சிங்கப்பூர் - இந்தியா ஹேக்கத்தான் போட்டியில் வெற்றி பெற்றவர்களை மத்திய கல்வி அமைச்சர் திரு தர்மேந்திர பிரதான் மற்றும் சிங்கப்பூர் துணைப் பிரதமர் திரு லாரன்ஸ் வோங் கௌரவித்தனர்
3-வது சிங்கப்பூர் - இந்தியா ஹேக்கத்தான் போட்டியின் வெற்றியாளர்களை கௌரவிக்கும் நிகழ்ச்சி குஜராத்தின் காந்திநகரில் இன்று  நடைபெற்றது. வெற்றி பெற்றவர்களை மத்தியக் கல்வி அமைச்சர் திரு தர்மேந்திர பிரதான் மற்றும் சிங்கப்பூர் துணைப் பிரதமர் திரு லாரன்ஸ் வோங் கௌரவித்தனர்.
இந்த மூன்றாவது சிங்கப்பூர்-இந்தியா ஹேக்கத்தான் போட்டிக்கு, அகில இந்திய தொழில்நுட்பக் கல்விக் கவுன்சில் , மற்றும் சிங்கப்பூரின் நன்யாங் தொழில்நுட்பப் பல்கலைக்கழகம்  ஆகியவை கூட்டாக ஏற்பாடு செய்திருந்தன.
இந்நிகழ்ச்சியில் பேசிய திரு தர்மேந்திர பிரதான் அறிவுதான் நமது வலிமை என்று கூறினார். சிங்கப்பூர் - இந்தியா ஹேக்கத்தான் போன்ற முன்முயற்சிகள், அறிவுப் பரிமாற்றங்களை எளிதாக்குவதற்கும், நமது இரு நாட்டு இளைஞர்களின் புத்தாக்கத் திறனை வெளிக்கொணர்வதற்கும் ஒரு அற்புதமான வழியாகும் என்று அவர் தெரிவித்தார். பொதுவான சமூக சவால்களுக்குத் தீர்வு காண, ஹேக்கத்தான் கலாச்சாரத்தை நாம் முன்னெடுத்துச் செல்ல வேண்டும் என்றும் அவர் வலியுறுத்தினார். அறிவு, ஆராய்ச்சி மற்றும் கண்டுபிடிப்புகளில், இந்தியாவும் சிங்கப்பூரும் ஒருங்கிணைந்து செயல்பட்டு பரஸ்பர நன்மைகளை அடைவதற்கும், உலகளாவிய நன்மைகளை ஏற்படுத்துவதற்கும் உறுதிபூண்டுள்ளன என்று திரு தர்மேந்திர பிரதான் மேலும் கூறினார்.
சிங்கப்பூர் துணைப் பிரதமரும் அந்நாட்டு நிதி அமைச்சருமான திரு லாரன்ஸ் வோங் பேசுகையில், சிங்கப்பூர்-இந்தியா ஹேக்கத்தான் தனித்துவமானது என்று குறிப்பிட்டார். இரு நாட்டுத் தலைவர்களாலும் இது ஊக்குவிக்கப்படுவதாகவும் இந்தியப் பிரதமர் திரு நரேந்திர மோடியின் தொலைநோக்குப் பார்வையில் இந்த முன்முயற்சி உருவானது என்றும் சிங்கப்பூர் துணைப் பிரதமர் குறிப்பிட்டார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1940014
பிரதமர் அலுவலகம்
ஆஷா மற்றும் அங்கன்வாடி பணியாளர்களுக்கு பிரதமர் ஊதிய உயர்வு அறிவித்தார்
ஆஷா மற்றும் அங்கன்வாடி பணியாளர்களுக்கு பிரதமர் திரு. நரேந்திர மோடி, குறிப்பிடத்தக்க ஊதிய உயர்வை அறிவித்துள்ளார். இன்று லட்சக்கணக்கான ஆஷா, அங்கன்வாடி பேறுகால உதவி செவிலியர்கள் ஆகியோரிடையே காணொலி மூலம் கலந்துரையாடியபோது பிரதமர் இந்த அறிவிப்பை வெளியிட்டார். அடுத்த மாதம் முதல் ஊதிய உயர்வு அமலுக்கு வரும் என்றும் அவர் கூறினார்.
மத்திய அரசு ஆஷா பணியாளர்களுக்கு அளித்து வரும் வழக்கமான ஊதியம் இரண்டு மடங்காக உயர்த்தப்படும் என்று பிரதமர் அறிவித்தார். மேலும், பிரதமர் ஆயுள் காப்பீட்டுத் திட்டம், பிரதமர் விபத்து காப்பீடு திட்டம் ஆகியவற்றின் மூலம் அனைத்து ஆஷா பணியாளர்கள், அவரது உதவியாளர்கள் ஆகியோருக்கு இலவச காப்பீடுகள் வழங்கப்படும்.
அங்கன்வாடி பணியாளர்களுக்கு வழங்கப்படும் மதிப்பூதியம் குறிப்பிடத்தக்க அளவு உயருவதாக பிரதமர் அறிவித்தார். இதுவரை ரூ.3000 பெற்றவர்கள் இனி ரூ.4500 பெறுவார்கள். இதேபோல ரூ.2200 பெற்றவர்கள் இனிமேல் ரூ.3500 பெறுவார்கள். அங்கன்வாடி உதவியாளர்களின் மதிப்பூதியமும் ரூ.1500-லிருந்து ரூ.2250-ஆக உயர்த்தப்படுகிறது.
பொதுப் பயன்பாட்டு மென்பொருள்  தொழில்நுட்பத்தை பயன்படுத்தும் அங்கன்வாடி பணியாளர்கள் மற்றும் உதவியாளர்களுக்கு கூடுதல் ஊக்குவிப்பு தொகைகள் வழங்கப்படும் என்றும் பிரதமர் அறிவித்தார். இவர்களது செயல் திறன்களுக்கு ஏற்ப ரூ.250 முதல் ரூ.500 வரை இந்தத் தொகைகள் இருக்கும்.
பிரதமர் நாடெங்கிலும் உள்ள ஆஷா பணியாளர்கள், அங்கன்வாடி பணியாளர்கள், பேறுகால உதவி செவிலியர்கள் ஆகியோரிடையே பிரதமர் கலந்துரையாடினார். சேர்ந்து உழைப்பது, புதுமையான வழிவகைகள், தொழில்நுட்பங்கள் பயன்படுத்துவது, மருத்துவ, ஊட்டச்சத்து சேவைகள் வழங்குதலை மேம்படுத்துவது, போஷான் அபியான்  இலக்குகளை அடைவது, ஊட்டச்சத்துக் குறைவை குறைப்பது ஆகியவற்றில் இவர்களது சேவைகளை பிரதமர் பாராட்டினார்.
பழங்குடியினர் நலத்துறை அமைச்சகம்
அரிவாள் செல் ரத்த சோகையை ஒழிப்பதற்கான விழிப்புணர்வு இயக்கம் மற்றும் பயிற்சியாளர்களுக்கான பயிற்சித் திட்டத்தை மத்திய அமைச்சர் திரு அர்ஜுன் முண்டா தொடங்கி வைத்தார்
மத்திய பழங்குடியினர் நலத்துறை அமைச்சர் திரு அர்ஜூன் முண்டா , அரிவாள் செல் ரத்த சோகையை ஒழிப்பதற்கான இயக்கத்தின் ஒரு பகுதியாக 'விழிப்புணர்வு பிரச்சார இயக்கம் மற்றும் பயிற்சியாளர்களுக்கான பயிற்சித் திட்டத்தை புதுதில்லியில் இன்று  தொடங்கி வைத்தார்.
இத்திட்டம் மக்களிடையே, குறிப்பாக பழங்குடியினர் அதிகம் வசிக்கும் பகுதிகளில் விழிப்புணர்வை ஏற்படுத்தும் வகையில் பணியாளர்களுக்குப் பயிற்சி அளிப்பதை நோக்கமாகக் கொண்டுள்ளது.
2023-24 ஆம் ஆண்டிற்கான பட்ஜெட்டில் 2047 ஆம் ஆண்டிற்குள் அரிவாள் செல் ரத்த சோகையை ஒழிப்பதற்கான இயக்கத்தை மத்திய அரசு அறிவித்தது. இந்த இயக்கம் விழிப்புணர்வை ஏற்படுத்துதல், பாதிக்கப்பட்ட பழங்குடியினப் பகுதிகளில் உள்ள 40 வயதிற்குட்பட்ட 7 கோடி மக்களை பரிசோதனைக்கு உட்படுத்துதல் மற்றும் கூட்டு முயற்சிகள் மூலம் ஆலோசனை வழங்குதல் ஆகியவற்றை உள்ளடக்கியதாகும். 2023 ஜூலை 1அன்று மத்தியப் பிரதேசத்தின் ஷாதோல் மாவட்டத்தில் பிரதமர் திரு நரேந்திர மோடியால் இந்த இயக்கம் முறையாகத் தொடங்கி வைக்கப்பட்டது.
இந்த இயக்கத்தின் ஒரு பகுதியாக இந்த விழிப்புணர்வுப் பிரசார இயக்கம் மற்றும் பயிற்சித் திட்டத்தை இன்று புதுதில்லியில் இதனைத் துவக்கி வைத்தப் பின்னர் செய்தியாளர்களிடம் பேசிய அமைச்சர் திரு அர்ஜுன் முண்டா, சமூகப் பங்களிப்பின் மூலம் அரிவாள் செல் ரத்த சோகை நோய் இல்லாத இந்தியாவை உருவாக்குவோம் என்ற பிரதமர் திரு. நரேந்திர மோடியின் தொலைநோக்குப் பார்வையை இந்த முன்முயற்சி முன்னெடுத்துச் செல்லும் என்றார். பிரதமரின் உத்வேகமூட்டும் தலைமையின் கீழ், சுகாதாரத் துறை மற்றும் பழங்குடியினர் விவகாரத்துறை அமைச்சகங்கள் இணைந்து அரிவாள் செல் நோய் ஒழிப்பு இயக்கத்தில் ஒத்துழைத்து செயல்பட்டு வருகின்றன என்று திரு அர்ஜுன் முண்டா மேலும் கூறினார்.
மக்கள் மத்தியில் நிலவும் தவறான எண்ணங்களை முறியடித்து, நோயை ஒழிப்பதற்கான உண்மையான பங்கேற்பு சூழலை உருவாக்க மக்களை ஒருங்கிணைக்க வேண்டும் என்று அவர் தெரிவித்தார். பாதிக்கப்பட்ட மக்கள் தொடர்பான புள்ளி விவரங்களை உருவாக்குவதன் முக்கியத்துவத்தை அமைச்சர் சுட்டிக்காட்டினார், இது நீடித்த தீர்வைக் கண்டறிய உதவும் எனவும் அப்போதுதான் இந்த நோய்ப் பரவலைத் தடுத்து, வரும்காலத் தலைமுறையினரைக் காப்பாற்ற முடியும் என்றும் அமைச்சர் கூறினார்.
விழிப்புணர்வை ஏற்படுத்தும் மகத்தான முயற்சி மேற்கொள்ளப்பட்டு வருவதாகவும், பல்வேறு நிலைகளில் பயிற்சித் திட்டங்கள் வகுக்கப்பட்டு கடைசி நிலை\ வரை சென்றடைய திட்டமிடப்பட்டுள்ளது என்றும் அமைச்சர் விளக்கினார். முன்னெப்போதும் இல்லாத வகையில், விழிப்புணர்வு இயக்கங்கள் பழங்குடியின மொழிகளில் மொழிபெயர்க்கப்பட்டு தகவல்கள் கொண்டு சேர்க்கப்படுவதாக திரு அர்ஜுன் முண்டா தெரிவித்தார்.
இந்நிகழ்ச்சியில் பழங்குடியினர் விவகாரங்களுக்கான செயலாளர் திரு அனில் குமார் ஜா, கூடுதல் செயலாளர் ஆர்.ஜெயா மற்றும் பழங்குடியினர் விவகார அமைச்சகத்தின் பிற அதிகாரிகள் கலந்து கொண்டனர்.
Release ID=1953322
AP/PLM/KRS
(Visitor Counter : 55
குடியரசுத் துணைத் தலைவர் செயலகம்
குடியரசுத் தலைவர் கோவிந்துக்கு குடியரசுத் துணைத் தலைவர் இன்று மதிய விருந்தளித்தார்
குடியரசுத் தலைவர் திரு ராம்நாத் கோவிந்த் மற்றும் அவரது குடும்பத்தினருக்கு குடியரசுத் துணைத் தலைவர் திரு எம். வெங்கையா நாயுடு இன்று தில்லியில் உள்ள குடியரசு துணைத்தலைவர் மாளிகையில் மதிய விருந்து அளித்து கவுரவித்தார்.
திரு கோவிந்த் மகிழ்ச்சியாகவும் ஆரோக்கியமாகவும் வாழ வாழ்த்து தெரிவித்த திரு நாயுடு, குடியரசுத் தலைவர் தனது பரந்த பார்வை மற்றும் அன்பு நிறைந்த எளிமையின் மூலம் தாம் வகித்த பதவிக்கு பெருமை சேர்த்ததாக கூறினார். கடந்த ஐந்தாண்டுகளில் பல இனிமையான நினைவுகளை நினைவு கூர்ந்த குடியரசுத் துணைத் தலைவர், நாட்டின் வளர்ச்சிக்காக குடியரசுத் தலைவர் கோவிந்துடன் இணைந்து பணியாற்றியது தமக்கு அற்புதமான அனுபவமாக இருந்தது என்றார்.
குறு சிறு மற்றும் நடுத்தர தொழில் துறை அமைச்சகம்
சேவா தினத்தை கொண்டாடும் வகையில் 10 நகரங்களில் 1500 பேருக்கு வேலை வாய்ப்பை உருவாக்கி உள்ளது, காதி கிராம தொழில் ஆணையம் 
பிரதமர் திரு நரேந்திர மோடியின் பிறந்த நாளான வியாழக்கிழமையன்று சேவா தினத்தைக் கொண்டாடும் வகையில் இந்தியாவில் 10 நகரங்களில், ஏறத்தாழ 1500 பேருக்கு பல்வேறு வேலைவாய்ப்பு உருவாக்க திட்டங்களின் நன்மைகளை காதி கிராமப்புற தொழில் ஆணையம்  வழங்கியுள்ளது. வடகிழக்கு மண்டலத்தின் அருணாச்சலப் பிரதேசத்திலிருந்து, மேற்கு எல்லையில் பிகானேர் வரையிலும், வடக்கில் சண்டிகர் புதுதில்லி ஆகிய இடங்களிலிருந்து, தெற்கே மதுரை, கோயம்புத்தூர் வரையிலும் கே வி ஐ சி உள்ளூர் வேலைவாய்ப்பை உருவாக்குவதற்கான நல்வாழ்வு திட்டங்களை விரிவாக்குவதற்கான 14 நிகழ்ச்சிகளை நடத்தியது..
உத்தரப்பிரதேசத்தில் பிரயாக்ராஜில் கைகளால் பின்னப்படும் கம்பளங்கள் தயாரிப்பதற்காக 500 கைவினைஞர்கள் கொண்ட எஸ் எப் யு ஆர் டி ஐ தொகுப்பு ஒன்றை, சிறு குறு நடுத்தரத் தொழில்களுக்கான மத்திய இணை அமைச்சர் திரு பிரதாப் சந்திர சாரங்கி துவக்கி வைத்தார். கைவினைஞர்களுக்கு அதிகாரம் வழங்கும் கேவிஐசியின் முயற்சிகளுக்கு பாராட்டு தெரிவித்த திரு சாரங்கி, இது போன்ற முயற்சிகள் வளர்ந்து வரும் இந்தியாவின் கனவுகளை நனவாக்க உதவும் என்று கூறினார்.. இந்தியா சுயசார்பு இந்தியாவாக உருவாக்க காதி பெரும் பங்கு வகிக்கிறது என்றும் அவர் குறிப்பிட்டார்.
உள்ளூர் கைவினைஞர்களுக்கு அதிகாரம் வழங்கும் வகையில் ராஜஸ்தானில் உள்ள பிகானேர் மாவட்டத்தில் உள்ள கைவினைஞர்களுக்கும், தமிழ்நாட்டின் மதுரை மாவட்டத்தை சேர்ந்த கைவினைஞர்களுக்கும் புதிய மாதிரியிலான குயவர் சக்கரத்தை கே வி ஐ சி தலைவர் வழங்கினார். இதேபோல் காதி கைவினைஞர் களுக்கு தங்கள் பொருட்களுக்கு மேலும் சிறந்த சந்தை வாய்ப்பு கிடைக்கச் செய்வதற்காக போபாலில் பர்கேடியிலும், தமிழ்நாட்டில் கோயம்புத்தூரிலும் 2 காதி விற்பனை மையங்களை கே வி ஐ சி தொடங்கியது.
(Visitor Counter : 97
PIB Headquarters
கொவிட்-19 - பிஐபி செய்தித் தொகுப்பு
04.05.2020
- ரசாயனம் மற்றும் உரங்கள் அமைச்சகம்
- உள்நாட்டு விமானப் போக்குவரத்து அமைச்சகம்
- உணவுப் பதப்படுத்துதல் தொழிற்சாலைகள் அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- குறு சிறு மற்றும் நடுத்தர தொழில் துறை அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
- அறிவியல் மற்றும் தொழில்நுட்பத்துறை
- பழங்குடியினர் நலத்துறை அமைச்சகம்
(
PIB Headquarters
“தோல் தொழில் துறையில் அடுத்த ஐந்தாண்டுகளில் 20 லட்சம் வேலை வாய்ப்புகள் உருவாகும்” – மத்திய அமைச்சர் டாக்டர் மகேந்திர நாத் பாண்டே
சென்னையில் இன்று  நடைபெற்ற விழாவில், மத்திய திறன் மேம்பாடு மற்றும் தொழில் முனைவோர் துறை அமைச்சர் டாக்டர் மகேந்திர நாத் பாண்டே கலந்துகொண்டு, பிரதமரின் திறன் மேம்பாட்டுத் திட்டத்தின்கீழ் பயிற்சி பெற்றவர்களுக்கு சான்றிதழை வழங்கினார்.
நிகழ்ச்சியில் பேசிய அமைச்சர், தோல் தொழில் துறை, ஏற்றுமதி சார்ந்த துறை என்றும், இத்துறையில், அடுத்த ஐந்தாண்டுகளில் 20 லட்சம் வேலை வாய்ப்புகள் உருவாகும் என்றும் தெரிவித்தார். இந்த ஆண்டிற்கான பட்ஜெட்டில் கச்சா மற்றும் பாதியளவு தயாரிக்கப்பட்ட தோல்களுக்கு ஏற்றுமதி வரி சீரமைக்கப்படும் என்று அறிவித்ததன் காரணமாக இத்துறையில் வேலைவாய்ப்புகள் அதிகரிக்க வாய்ப்புள்ளது என்றார்.
சென்னை உட்பட நாடு முழுவதும் உள்ள காலணி தயாரிக்கும் தொழிலாளர்கள், கவுரவமான முறையில் பணியாற்றுவதை உறுதி செய்யும் வகையில், தோல் துறை சார்ந்த திறன் மேம்பாட்டு கவுன்சில், தமது சமூகப் பொறுப்புணர்வு நிதியிலிருந்து உதவி செய்ய வேண்டும் எனவும் அமைச்சர் கேட்டுக்கொண்டார்.
குறிப்பாக, காலணி தயாரிக்கும் தொழிலாளர்களுக்குத் தேவையான குடை மற்றும் சிறு கடைகளை அமைத்து கொடுத்து, அவர்களது தொழிலை முறைப்படுத்த உதவுமாறும் கேட்டுக் கொண்டார்.
தோல் ஆடைகள் மற்றும் காலணி உற்பத்தியில், இந்தியா, உலகளவில் இரண்டாவது இடத்தில் இருப்பதை சுட்டிக்காட்டிய அமைச்சர், உலகின் மொத்த தோல் உற்பத்தியில் இந்தியா 13% பங்கு வகிக்கிறது என்றார். வருங்காலத்திலும் இத்துறை மேலும் வளர்ச்சியடையக்கூடிய வாய்ப்புகள் உள்ளதாக அவர் கூறினார். கடந்த காலத்தில், காலணி மற்றும் உப பொருட்கள் உற்பத்தியில் இந்தியா மிகுந்த பாரம்பரிய கைவினைத்திறன் கொண்ட நாடாக திகழ்ந்து வந்ததாகவும் தெரிவித்தார். ஆக்ரா, கான்பூர், ஆம்பூர் போன்ற தோல் தொழிற்சாலைகள் மிகுந்த பகுதிகளில் உயர் திறன் வாய்ந்த கைவினைஞர்கள், தரமான காலணிகளை தயாரித்து வருவதாகவும் குறிப்பிட்டார். இந்தத் திறனை பாதுகாக்க வேண்டியது அவசியம் என்று அமைச்சர் வலியுறுத்தினார்.
தோல் தொழில் துறையில் நூறு சதவீத அந்நிய நேரடி முதலீட்டிற்கு அனுமதி அளித்துள்ள மத்திய அரசு, ஏற்றுமதி வரியை மாற்றியமைத்து இருப்பதாகவும் தெரிவித்தார்.
தோல் தொழில் துறையில் காலத்திற்கேற்ற நாகரீக வடிவமைப்புகளை பின்பற்ற வேண்டியது அவசியம் என்றும் அவர் குறிப்பிட்டார். தோல் பொருட்களுக்கு ஏற்றுமதி வாய்ப்பு அதிகம் இருப்பதால், அடிப்படைத் தேவைகளை பூர்த்தி செய்வதோடு, ஆடம்பர தோல் பொருட்கள் உற்பத்தியிலும் கவனம் செலுத்த வேண்டும் என்று அமைச்சர் மகேந்திர நாத் பாண்டே கேட்டுக் கொண்டார்.
இந்த நிகழ்ச்சியில் மாநில தமிழ் வளர்ச்சி மற்றும் தொல்லியல் துறை அமைச்சர் திரு. கே. பாண்டியராஜனும் கலந்துகொண்டார்.
இந்திய போட்டிகள் ஆணையம்
எஸ்பிஎல் நிறுவனத்தை ஈசிஎல் நிறுவனத்துடன் இணைக்க இந்திய சந்தைப்போட்டி ஆணையம் ஒப்புதல்
சந்தைப் போட்டிச் சட்டம் 2002, பிரிவு 31- இன் கீழ் ஸ்ரீகாளஹஸ்தி பைப்ஸ் நிறுவனத்தை  எலக்ட்ரோஸ்டீல் காஸ்டிங் நிறுவனத்துடன்  இணைக்க இந்திய சந்தைப்போட்டி ஆணையம்  ஒப்புதல் வழங்கியுள்ளது.
ஈசிஎல் நிறுவனம், இரும்பு குழாய்களின் தயாரிப்பு, வழங்கல் மற்றும் அவற்றைப் பொருத்தும் தொழிலில் ஈடுபட்டுவருகிறது.
எலக்ட்ரோஸ்டீல் குழுமத்தின் ஒரு பகுதியாக செயல்படும் எஸ்பிஎல் நிறுவனமும் இரும்புக் குழாய்களின் தயாரிப்பு மற்றும் வழங்கலில் ஈடுபட்டு வருகிறது.
இந்த இணைப்பு குறித்த விரிவான ஆணை விரைவில் வெளியிடப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1677326
பாதுகாப்பு அமைச்சகம்
ஐ.என்.எஸ். நிரீக்ஷாக், டைவ் பயிற்சி நிறைவடைந்ததை அடுத்து திருகோணமலையில் இருந்து புறப்பட்டது
இந்திய கடற்படையின் டைவிங் சப்போர்ட் மற்றும் நீர்மூழ்கி மீட்பு கப்பல், ஐ.என்.எஸ் நிரீக்ஷாக், இலங்கை கடற்படையுடன் இணைந்து ஒரு வார டைவ் பயிற்சியை மேற்கொண்டது. பின்னர் செப்டம்பர் 21 அன்று திருகோணமலையில் இருந்து புறப்பட்டது. இரு கடற்படைகளின் டைவிங் குழுக்கள் விரிவான துறைமுகம் மற்றும் கடல் டைவிங் மேற்கொண்டன. மேலும், கப்பலின் ஊழியர்களுக்கும் இலங்கை கடற்படை ஊழியர்களுக்கும் இடையில் பரஸ்பர நலன்களின் பல்வேறு அம்சங்கள் குறித்த பயிற்சி உட்பட பல கலந்துரையாடல்கள் நடைபெற்றன. திருகோணமலை ஜூனியர் கமாண்ட் அண்ட் ஸ்டாஃப் கல்லூரியின் அதிகாரிகள் கப்பலை பார்வையிட்டனர். அவர்களுக்கு கப்பலின் டைவிங் திறன் குறித்து விளக்கப்பட்டது.
இலங்கையின் கிழக்கு கடற்படை தளபதி ரியர் அட்மிரல் பி.எஸ்.டி சில்வா கப்பலை பார்வையிட்டு, இலங்கை கடற்படை நீச்சல் வீரர்களுக்கு பயிற்சி அளிப்பதில் இந்தியக் கடற்படையின் ஆதரவைப் பாராட்டினார். இரு கடற்படைகளுக்கும் இடையே சிறந்த நடைமுறைகள் மற்றும் தொழில்முறை நிபுணத்துவத்தை பரிமாறிக் கொள்ள வேண்டியதன் அவசியத்தையும் அவர் வலியுறுத்தினார்.
திருகோணமலையில் உள்ள சிறுவர் பள்ளி ஒன்றில் பயிற்சி நடவடிக்கைகள் மட்டுமன்றி சமூக தொடர்பு செயல்பாடுகளும் இடம்பெற்றன. சர்வதேச கடலோர தூய்மை தினத்தை முன்னிட்டு இலங்கையின் டச்சு கடற்கரையில் கூட்டு கடற்கரை தூய்மை பணி மேற்கொள்ளப்பட்டது.
ஒற்றுமை மற்றும் ஆரோக்கியத்தை வெளிப்படுத்தும் வகையில், இலங்கை கடற்படை வீரர்களுடன் கூட்டு யோகா அமர்வு மற்றும் நட்புறவு கூடைப்பந்துப் போட்டி நடைபெற்றது.
1500-க்கும் மேற்பட்ட பணியாளர்கள் இந்த கப்பலுக்கு வருகை தந்து பயிற்சி நடைமுறைகளை பார்வையிட்டனர்.
இந்த கப்பலின் இலங்கைப் பயணம் இரு நாட்டு கடற்படைகளுக்கும் இடையிலான வலுவான உறவை மேலும் வலுப்படுத்தியுள்ளது.